ໃນຕອນບ່າຍວັນທີ 16 ມິຖຸນາ 2014 ນີ້, ມະຫາວິທະຍາໄລແຫ່ງຊາດລາວ, ວິທະຍາໄລ King Singsmund Business ບູດາເປດ ປະເທດ ຮົງກາລີ ແລະ ໂຮງຮຽນ Alfred Nobel Open Business ຮົງກົງສປ ຈີນ.
ໄດ້ຮ່ວມກັນເຊັນບົດບັນທຶກຄວາມເຂົ້າໃຈຂຶ້ນທີ່ສຳນັກງານອະທິການບໍດີມະຫາວິທະຍາໄລແຫ່ງຊາດ. ການເຊັນບົດບັນທຶກດັ່ງກ່າວ ມະຫາວິທະຍາໄລແຫ່ງຊາດລາວ ໂດຍທ່ານ ຮສ. ລຳໄມພິພັກຂະວົງ ຮອງອະທິການບໍດີ, ວິທະຍາໄລ KingSingsmund Business ທ່ານ ສຈ. ດຣ. ປີເຕີ ສວາດມາຣີ ຮອງຜູ້ອຳນວຍການ ແລະໂຮງຮຽນ Alfred Nobel Open Business ທ່ານ ສຈ. ດຣ. ຈອດເກສ ສຸຮາ ຄະນະບໍດີ ໂດຍຊ້ອງໜ້າພະນັກງານຂັ້ນສູງທັງສາມຝ່າຍ. ເນື້ອໃນບົດບັນທຶກແມ່ນເພື່ອແລກປ່ຽນພະນັກງານ, ຄູ-ອາຈານ ແລະນັກສຶກສາ, ການເຄື່ອນໄຫວກິດຈະກຳດ້ານວິຊາການ, ການຄົ້ນຄ້ວາວິໄຈ, ການສໍາມະນາ, ໂດຍສະເພາະແມ່ນຈະໄດ້ສ້າງໂຄງການໄລຍະສັ້ນເພື່ອພັດທະນາບຸກຄະລາກອນໃຫ້ມີຄວາມຮູ້ ແລະຄວາມສາມາດ.ເປັນການກະກຽມກ້າວເຂົ້າສູ່ປະຊາຄົມເສດຖະກິດອາຊຽນໃນອະນາຄົດອັນໃກ້ນີ້.
ໂດຍ: ສາວກາສີ ນັກຂ່າວ ພະແນກປະຊາສຳພັນ